VS000687
Datum: 1995-07-18T02:00:00.000+02:00
datum_sodbe_i_stopnje: 1996-03-20T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti - razžalitev dobrega imena in časti
skupina: poseg v druge pravice osebnosti
fischer: ni določljiva
odskodnina: 600000 SIT
opombe: II Ips 582/96. Reviziji tožene stranke je bilo delno ugodeno, odškodnina je bila znižana z 1.000.000,00 SIT na 600.000,00 SIT.
sodisce: Vrhovno sodišče

## Oškodovanec

**Spol:**

moški

Družinski človek s tremi otroki, član politične stranke in cerkveni dostojanstvenik.

## Škodni dogodek

Objava pisma bralca, za katerega se je ugotovilo že pred objavo, da ne obstaja in v katerem je med drugim navedeno, da ima tožnik nezakonskega otroka, kar naj bi sicer bil njegov problem in problem njegove družine, vendar tega cerkev ne bi smela tolerirati, itd.

## Kršitev drugih pravic osebnosti

600000 SIT Razžalitev dobrega imena in časti.

Pismo je prizadelo tožnikova verska čustva, tožnik se je počutil osebno užaljenega, prizadetega in ponižanega kot družinski oče, svoji ženi in otrokom je moral pojasnjevati, da informacija v pismu ni resnična, objava pisma je povzročila, da je bilo ozračje v njegovi družini mučno in neprijetno, na objavljeno pismo pa je reagiralo tudi okolje; izpostavljen je bil žaljivkam in posmehljivim ter privoščljivim pogledom. V vodstvu politične stranke je pismo povzročilo odklonilno stališče stranke do potrditve tožnikove kandidature za poslanca v državni zbor na tedaj predvidenih volitvah. Tožnik je zaradi vsega tega čutil neugodje, zadrego in mučno razpoloženje ob srečevanju z ljudmi, ki so ga poznali. Očitek, da ima nezakonskega otroka, je bil za tožnika žaljiv in je zato posegel tudi v njegovo čast in dobro ime glede na dejstvo, da je tožnik cerkveni dostojanstvenik. Tožnikove duševne bolečine so trajale dobrih 5 mesecev, ko se je nato vzdušje normaliziralo, razen na področju tožnikovega političnega udejstvovanja, kjer ima še sedaj manjše možnosti, zaradi česar duševno trpi.

---

ZOR člen 200